2023 2 24
LT
Europos Sąjungos oficialusis leidinys
C 68 A/9
2.4.
Egzaminai Kandidatai, kurie atitinka atrankos reikalavimus ir (atitinkamais atvejais) pateko tarp tų, kurių kvalifikacija įvertinta geriausiai, bus pakviesti dalyvauti egzamine.
Visi egzaminai yra privalomi ir atkrentamieji.
Didžiausias kandidatų, kuriems leidžiama dalyvauti egzaminuose, skaičius nustatomas skelbime.
Egzaminų aprašymas ir skiriami balai nustatomi skelbime.
Techninė informacija.
Internetiniai egzaminai (klausimų su keliais atsakymų variantais testas ir egzaminas raštu) Internetiniams egzaminams organizuoti Europos Parlamentas naudojasi paslaugų teikėjų paslaugomis.
Jums reikės kompiuterio (stalinio arba nešiojamojo), kuriame: — įdiegta Microsoft Windows 10 ar naujesnė, o kompiuterių Mac atveju – Apple OS X 10.13 ar naujesnė operacinė sistema, — yra 1 GB laisvos vietos standžiajame diske, — yra prie kompiuterio prijungta arba jame integruota priekinė kamera, — yra interneto ryšys, — yra 4 GB operatyviosios atminties (RAM).
Prieš egzaminus Jums bus iš anksto pranešta apie bet kokius vėlesnius minimalių techninių reikalavimų pokyčius, atsiradusius atnaujinus programinę įrangą.
Netinka operacinės sistemos XP, Vista ar ankstesnės, Windows 10 S, Windows ARM (RT), ankstesnės nei 10.11 versijos MacOs, IOS (iPad, iPhone), Android, Chromebook, virtualioji mašina, Linux (Debian, Ubuntu ir kt.), 32 bitų operacinės sistemos.
Be to, turite turėti savo stalinio ar nešiojamojo kompiuterio administratoriaus teises, kad egzamino metu būtų galima užblokuoti prieigą prie kitų programų nei paslaugų teikėjo programos (prieigą prie dokumentų, kitos programinės įrangos, interneto svetainių ir kt.).
Turėsite patikrinti, ar Jūsų kompiuteryje nustatyta teisinga data ir laikas ir ar ekrano skiriamoji geba yra pakankama.
Privalote kuo anksčiau (ne vėliau kaip likus vienai savaitei iki egzaminų) atsisiųsti, instaliuoti, patikrinti ir išbandyti programą.
Kad galėtumėte išbandyti programą, ją paleidus po instaliavimo jums bus pasiūlyta laikyti bandomąjį techninį testą.
Šis bandomasis techninis testas yra privalomas ir turi būti laikomas kompiuteriu, kuris bus naudojamas egzaminams laikyti.
Bandomojo techninio testo rezultatai nebus įtraukti į Jūsų vertinimo rezultatus.
Jis padės Jums susipažinti su programa ir pamatyti, kaip ji naudojama.
Egzamino metu turi būti išjungta stalinio ar nešiojamojo kompiuterio antivirusinė programa.
Jei kuriuo nors konkurso (atrankos procedūros) etapu Jums iškiltų techninių problemų, praneškite apie tai Darbuotojų atrankos skyriui per savo paskyrą platformoje Apply4EP, aiškiai nurodydami konkurso (atrankos procedūros) numerį ir pavadinimą ir iškilusią problemą, kad galėtume išnagrinėti šį klausimą ir prireikus imtis taisomųjų priemonių.
Egzamino dieną: imkitės visų reikiamų priemonių, kad egzamino metu neatsitrauktumėte nuo savo kompiuterio.
Daugiau informacijos apie egzamino eigą ir apie tai, ką galima ir ko negalima daryti egzamino metu, bus pateikta informaciniame pranešime, kuris Jums bus nusiųstas kartu su kvietimu dalyvauti egzamine.
Jei problemų iškiltų egzamino metu, nedelsdami kreipkitės į paslaugų teikėją tel. + 33 1 76 41 14 88, kad tos problemos būtų išspręstos ir Jūs galėtume tęsti egzaminą.
Jei kandidatas (-ė) egzaminą nutraukia, jis (ji) nebus vertinamas (-a).
Kvietime dalyvauti internetiniame egzamine raštu (arba laikyti klausimų su keliais atsakymų variantais testo) nurodytos datos ir laikai yra vieninteliai galimi.
Jei negalite laikyti egzamino, kitos galimybės jį laikyti neturėsite.
NET jei dėl organizacinių priežasčių egzaminai vyksta tą pačią dieną, jie bus vertinami ta tvarka, kokia jie išvardyti skelbime.
Jei kandidatas (-ė) nesurinks už testą ar egzaminą reikalaujamo minimalaus balų skaičiaus, komisija nevertins tolesnio egzamino darbo.
2.5.
Tinkamų kandidatų sąrašas Tinkamų kandidatų sąrašas su atrinktų kandidatų pavardėmis skelbiamas viešai.